62021CO0569_INF
Rješenje Suda (sedmo vijeće) od 17. studenoga 2022. –PF (Dobna granica za zapošljavanje psihologâ u policiji)
(predmet C-569/21)
„Zahtjev za prethodnu odluku – Članak 99. Poslovnika Suda – Socijalna politika – Jednako postupanje pri zapošljavanju i obavljanju zanimanja – Članak 21. Povelje Europske unije o temeljnim pravima – Direktiva 2000/78/EZ – Članak 2. stavak 2., članak 4. stavak 1. i članak 6. stavak 1. – Zabrana diskriminacije na temelju dobi – Nacionalni propis kojim se utvrđuje gornja dobna granica od 30 godina za zapošljavanje narednikâ za tehničke poslove psihologâ – Opravdanja”
1.
Socijalna politika – Jednako postupanje pri zapošljavanju i obavljanju zanimanja – Direktiva 2000/78/EZ – Područje primjene – Nacionalni propis kojim se utvrđuje gornja dobna granica od 30 godina za zapošljavanje narednikâ za tehničke poslove psihologâ – Uključenost
(Direktiva Vijeća 2000/78, čl. 3. st. 1. t. (a))
(t. 45., 46.)
2.
Socijalna politika – Jednako postupanje pri zapošljavanju i obavljanju zanimanja – Direktiva 2000/78/EZ – Zabrana diskriminacije na temelju dobi – Nacionalni propis kojim se utvrđuje gornja dobna granica od 30 godina za zapošljavanje narednikâ za tehničke poslove psihologâ – Stvarni ili odlučujući uvjet za obavljanje navedenog zanimanja – Nepostojanje – Razlozi za opravdanje – Nepostojanje – Nedopuštenost
(Povelja Europske unije o temeljnim pravima, čl. 21.; Direktiva Vijeća 2000/78, čl. 1., čl. 2. st 2., čl. 4. st. 1. i čl. 6. st. 1.)
(t. 48., 49., 51.-54., 56., 57., 59., 67.-71. i izreka)
Izreka
Članak 2. stavak 2., članak 4. stavak 1. i članak 6. stavak 1. Direktive Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja u vezi s člankom 21. Povelje Europske unije o temeljnim pravima treba tumačiti na način da im se protivi nacionalni propis kojim se utvrđuje gornja dobna granica od 30 godina za sudjelovanje na natječaju za zapošljavanje psihologâ u policiji.